Lidls Hue-konkurrent rykker ud i haven

Supermarkedskæden Lidl fortsætter deres “offensiv” mod Philips Hue; i november satte de intelligent indendørsbelysning på hylderne – nu lancerer de også en række udendørslamper til smart home-sortimentet.

En trådløs dørklokke, der kan give besked via Lidl Home-appen, om der er gæster ved døren samt pendler, spots og ikke mindst forskellige udendørslamper. Det er bare nogle af de nyheder, der lander hos Lidl landet over den 31. januar og med særligt dørklokken og udendørslamperne, åbner det helt nye muligheder for smart home-løsninger, mener kæden.

– Danskerne er mere end klar til at indrette og styre hjemmet via en app, og nu bliver det endnu sjovere. Kombinationen af spot og væglamper til udendørs brug gør det muligt at indrette udendørsarealer i forskellige zoner og sætte stemningen med lys alt efter aktivitet. Det kan fx være spotlys på bed og blomster, varmt hyggelys til sommerens grillaftener og belysning på gangareal fra garage til hoveddør, siger Rasmus Pape, indkøbsdirektør hos Lidl.

Alle Lidl’s produkter er bygget på smart home-teknologien, Zigbee 3.0, så man løbende kan udbygge sin familie af intelligente enheder og forbinde Lidl’s belysningsserie til andre smart home-systemer. Det kræver blot den såkaldte gateway, der forbindes til hjemmets internet, og som købes separat eller i et starterkit.

Trådløs dørklokke.

LED-havespot

LED-væglampe

LED-lysskinne

LED-pendellampe

Alle produkter styres via Lidl Smart-appen, Smart Home-fjernbetjeningen for tænd/sluk eller med stemmestyring via Amazon Alexa eller Google Assistant. Nyhederne samt de nyligt lancerede pærer (hvid og farve), LED-bånd og gateway kan købes fra 31. januar 2021.

Herunder en oversigt over de nye produkter … hele porteføljen af smart-home fra Lidl kan findes på deres hjemmeside.

Livarno Lux LED-havespot, 299 kr.

Udendørs LED-spot med justerbar hældningsvinkel og beskyttet mod vandstråler (IP65)

Til fastmontering eller opstilling med jordspyd

Gengiver 16 millioner farver samt hvide farvetoner

Inkl. 5 m forlængerledning til sammenkobling af flere spots

8 W, 600 lm

Livarno Lux LED-væglampe, tre forskellige varianter, 249 kr. pr. styk

Kan anvendes både indendørs og udendørs og beskyttet mod vandstråler (IP44)

Gengiver 16 millioner farver samt alle nuancer af hvid

62 x 16 mm (Ø x H)

Silvercrest trådløs dørklokke, 129 kr.

Trådløs dørklokke der via besked og ringetone på telefonen meddeler, at det ringer på døren

Soft-knap med LED-display

Visning af batteristatus via app

Muligheder for fastgørelse til væg: 3M-tape, skruer og rawplugs eller magnetisk. Magnet inkluderet for enkel fastgørelse

Inkl. 1 stk. knapbatteri

Rækkevidde: ca. 70 m (på åbent område)

62 x 15 mm (Ø x H)

Silvercrest mellemstik, 99 kr.

Stikket forbinder dine elektroniske enheder til Lidl Smart Home systemet og gør det muligt at styre enheden via Lidl Smart-appen eller Google Assistant og Amazon Alexa.

5,8 x 5,8 x 8,4 cm

Livarno Lux LED-indbygningsspots 3-pak, 249 kr.

Lamperne kan vippes manuelt og kommer i et skinnende krom-look

Nemme at montere – kræver ingen transformer

Gengiver alle nuancer fra varm til kold hvid

9 x 7,6 cm (Ø x L)

Livarno Lux stemningsfuldt LED-lys, 249 kr.

Lampen består af et kabinet af plast med tænd- /sluk-kontakt

Kan både bruges med strøm (aftagelig ledning) og genopladeligt batteri, som også oplader med strøm, når lampen er tændt.

Fås både i farve, som gengiver 16 millioner farver, og i hvid, som gengiver alle nuancer fra varm til kold hvid

18 x 15 x 8 cm (L x H x B)

Livarno Lux LED-pendellampe, 499 kr.

Lampen består af et moderne korpus med behagelig, blændfri belysning og kommer desuden med fjernbetjening samt batteri hertil.

Gengiver alle nuancer af hvid

Højde: maks. 160 cm.

Mål korpus: 43 x 8 cm (Ø x H)

Livarno Lux LED-lysskinne, 199 kr.

Halvgennemsigtig, blændfri skærm – fås i både sort og hvid

Gengiver 16 millioner farver samt alle nuancer af hvid

Mål: 25,5 x 5 x 4,5cm

1,5 m ledning

Lidls Hue-konkurrent rykker ud i haven